**Οδηγίες υποβολής σχολίου/παρατηρήσεων επί των δημοσιευμένων θεμάτων**

Στο πλαίσιο του συμμετοχικού, αλληλεπιδραστικού και ανατροφοδοτικού χαρακτήρα της Τ.Θ.Δ.Δ., με απώτερο στόχο τη διαρκή βελτίωση της ποιότητας του περιεχομένου της, παρέχεται σε όλα τα μέλη της εκπαιδευτικής κοινότητας η δυνατότητα να υποβάλουν τα σχόλια και τις παρατηρήσεις τους επί των δημοσιευμένων θεμάτων.

Για τη διαδικασία αυτή θα πρέπει να ακολουθήσετε τα εξής βήματα:

Από το πεδίο **e-Υπηρεσίες** στο βασικό μενού της ιστοσελίδας του Ι.Ε.Π επιλέγετε το πεδίο «Δικτυακή Πύλη e-ΙΕΠ (Μητρώο)». Κατά την πρώτη είσοδο απαιτείται η εγγραφή σας στο Μητρώο, μέσω ΓΓΠΣ. Εφόσον εγγραφείτε στο Μητρώο, στη συνέχεια εισέρχεστε κάνοντας «Είσοδο» με τους κωδικούς σας.

Από το βασικό μενού του Μητρώου επιλέγετε **Εφαρμογές**> **Τράπεζα Θεμάτων**.

Έχοντας εισέλθει στο ψηφιακό περιβάλλον της Τράπεζας Θεμάτων μεταβαίνετε στα «Δημοσιευμένα Θέματα», όπου μπορείτε πλέον να αναζητήσετε θέματα, ανάλογα με τον τύπο σχολείου, την τάξη και το μάθημα που σας ενδιαφέρει, συμπληρώνοντας τα αντίστοιχα πεδία.

Πατώντας «Προβολή Θεμάτων» εμφανίζονται όσες εγγραφές είναι διαθέσιμες στη δεδομένη χρονική στιγμή. Για κάθε θέμα που σας ενδιαφέρει επιλέγετε «Προβολή» από τη στήλη «Ενέργεια» και εισέρχεστε στη σελίδα του θέματος.

Με την επιλογή «**Προσθήκη Σχολίου**» στο κάτω μέρος της σελίδας, δεξιά, ανοίγει παράθυρο με τίτλο «Εισαγωγή Σχολίου» εντός του οποίου μπορείτε να πληκτρολογήσετε το σχόλιο και τις παρατηρήσεις σας πάνω στο συγκεκριμένο θέμα και να τις υποβάλετε με την επιλογή «Αποθήκευση».

Αρμόδιες για την παροχή **απάντησης-ανατροφοδότησης** επί των υποβαλλόμενων σχολίων είναι οι αντίστοιχες, ανά γνωστικό αντικείμενο, επιστημονικές ομάδες θεματοδοτών/αξιολογητών.

Για την ενημέρωσή σας σχετικά με τη λήψη ανατροφοδότησης ακολουθείτε τα παραπάνω βήματα για την είσοδό σας στην Εφαρμογή της Τράπεζας Θεμάτων μέσω Μητρώου. Αφού επιλέξετε «Προβολή» στο θέμα επί του οποίου έχετε υποβάλει τις παρατηρήσεις σας μπορείτε να δείτε την απάντηση στο κάτω μέρος της σελίδας και κάτω από το πεδίο που εμφανίζεται το σχόλιό σας.